CELEX: 32021R1947
Language: ro
Date: 2021-11-10 00:00:00
Title: Regulamentul de punere în aplicare (UE) 2021/1947 al Comisiei din 10 noiembrie 2021 privind definirea teritoriului geografic al statelor membre în sensul Regulamentului (UE) 2019/516 al Parlamentului European și al Consiliului privind armonizarea venitului național brut la prețurile pieței (Regulamentul VNB) și de abrogare a Deciziei 91/450/CEE, Euratom a Comisiei și a Regulamentului (CE) nr. 109/2005 al Comisiei (Text cu relevanță pentru SEE)

11.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 398/1
               
            
         REGULAMENTUL DE PUNERE ÎN APLICARE (UE) 2021/1947 AL COMISIEI
         din 10 noiembrie 2021
         privind definirea teritoriului geografic al statelor membre în sensul Regulamentului (UE) 2019/516 al Parlamentului European și al Consiliului privind armonizarea venitului național brut la prețurile pieței (Regulamentul VNB) și de abrogare a Deciziei 91/450/CEE, Euratom a Comisiei și a Regulamentului (CE) nr. 109/2005 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/516 al Parlamentului European și al Consiliului din 19 martie 2019 privind armonizarea venitului național brut la prețurile pieței și de abrogare a Directivei 89/130/CEE, Euratom a Consiliului și a Regulamentului (CE, Euratom) nr. 1287/2003 al Consiliului (Regulamentul VNB) (1), în special articolul 5 alineatul (3),
         întrucât:
         
                     (1)
                  
                  
                     Definirea teritoriului geografic este unul dintre aspectele definite în Regulamentul delegat (UE) 2020/2147 al Comisiei (2) în lista de aspecte menite să asigure fiabilitatea, exhaustivitatea și comparabilitatea datelor privind venitul național brut la prețurile pieței („VNB”) care trebuie abordate în cadrul fiecărui ciclu de verificare.
                  
               
                     (2)
                  
                  
                     Pentru ca datele privind VNB să fie fiabile, exhaustive și comparabile, definirea teritoriului geografic al statelor membre trebuie să fie clarificată.
                  
               
                     (3)
                  
                  
                     Agregatele VNB și componentele acestora trebuie să fie comparabile între statele membre și trebuie să respecte definițiile și normele contabile relevante ale Sistemului european de conturi 2010 („SEC 2010”) (3).
                  
               
                     (4)
                  
                  
                     Prin urmare, Decizia 91/450/CEE, Euratom a Comisiei (4) și Regulamentul (CE) nr. 109/2005 al Comisiei (5) trebuie abrogate.
                  
               
                     (5)
                  
                  
                     Măsurile prevăzute în prezentul regulament sunt în conformitate cu avizul Comitetului Sistemului Statistic European menționat la articolul 8 din Regulamentul (UE) 2019/516,
                  
               ADOPTĂ PREZENTUL REGULAMENT:
         
            Articolul 1
            În sensul Regulamentului (UE) 2019/516, termenul „teritoriu economic” are sensul precizat în capitolul 2 punctele 2.05 și 2.06 din anexa A la Regulamentul (UE) nr. 549/2013, iar termenul „teritoriu geografic” utilizat în punctele respective se înțelege ca fiind teritoriile statelor membre enumerate în anexa la prezentul regulament.
         
         
            Articolul 2
            Decizia 91/450/CEE, Euratom și Regulamentul (CE) nr. 109/2005 se abrogă.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 91, 29.3.2019, p. 19.
         
            (2)  Regulamentul delegat (UE) 2020/2147 al Comisiei din 8 octombrie 2020 de completare a Regulamentului (UE) 2019/516 al Parlamentului European și al Consiliului prin definirea listei de aspecte care trebuie abordate în cadrul fiecărui ciclu de verificare (JO L 428, 18.12.2020, p. 9).
         
            (3)  Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).
         
            (4)  Decizia 91/450/CEE, Euratom a Comisiei din 26 iulie 1991 de definire a teritoriului statelor membre în scopul aplicării articolului 1 din Directiva 89/130/CEE, Euratom a Consiliului privind armonizarea calculării produsului național brut la prețurile pieței (JO L 240, 29.8.1991, p. 36).
         
            (5)  Regulamentul (CE) nr. 109/2005 al Comisiei din 24 ianuarie 2005 privind definirea teritoriului economic al statelor membre în sensul Regulamentului (CE, Euratom) nr. 1287/2003 al Consiliului privind armonizarea venitului național brut la prețurile pieței (JO L 21, 25.1.2005, p. 3).
      
      
         
            ANEXĂ
            Teritoriul statelor membre:
            
                        —
                     
                     
                        teritoriul Regatului Belgiei,
                     
                  
                        —
                     
                     
                        teritoriul Republicii Bulgaria,
                     
                  
                        —
                     
                     
                        teritoriul Republicii Cehe,
                     
                  
                        —
                     
                     
                        teritoriul Regatului Danemarcei, cu excepția Insulelor Feroe și a Groenlandei,
                     
                  
                        —
                     
                     
                        teritoriul Republicii Federale Germania,
                     
                  
                        —
                     
                     
                        teritoriul Republicii Estonia,
                     
                  
                        —
                     
                     
                        teritoriul Irlandei,
                     
                  
                        —
                     
                     
                        teritoriul Republicii Elene,
                     
                  
                        —
                     
                     
                        teritoriul Regatului Spaniei,
                     
                  
                        —
                     
                     
                        teritoriul Republicii Franceze, cu excepția teritoriilor de peste mări (DOM-TOM) asupra cărora aceasta își exercită suveranitatea, astfel cum sunt definite în anexa II din Tratatul privind funcționarea Uniunii Europene,
                     
                  
                        —
                     
                     
                        teritoriul Republicii Croația,
                     
                  
                        —
                     
                     
                        teritoriul Republicii Italiene,
                     
                  
                        —
                     
                     
                        teritoriul Republicii Cipru,
                     
                  
                        —
                     
                     
                        teritoriul Republicii Letonia,
                     
                  
                        —
                     
                     
                        teritoriul Republicii Lituania,
                     
                  
                        —
                     
                     
                        teritoriul Marelui Ducat al Luxemburgului,
                     
                  
                        —
                     
                     
                        teritoriul Ungariei,
                     
                  
                        —
                     
                     
                        teritoriul Republicii Malta,
                     
                  
                        —
                     
                     
                        teritoriul Regatului Țărilor de Jos, cu excepția teritoriilor de peste mări asupra cărora acesta își exercită suveranitatea, astfel cum sunt definite în anexa II din Tratatul privind funcționarea Uniunii Europene,
                     
                  
                        —
                     
                     
                        teritoriul Republicii Austria,
                     
                  
                        —
                     
                     
                        teritoriul Republicii Polone,
                     
                  
                        —
                     
                     
                        teritoriul Republicii Portugheze,
                     
                  
                        —
                     
                     
                        teritoriul României,
                     
                  
                        —
                     
                     
                        teritoriul Republicii Slovenia,
                     
                  
                        —
                     
                     
                        teritoriul Republicii Slovace,
                     
                  
                        —
                     
                     
                        teritoriul Republicii Finlanda,
                     
                  
                        —
                     
                     
                        teritoriul Regatului Suediei.